Peterson psühholoogilise abi nappusest: inimene peab end ka ise aitama
#000003
Tervise- ja tööminister Peep Peterson möönab, et kliinilise psühholoogi teenuse kättesaadavusega nii haigekassasüsteemis kui ka erapraksistes on Eestis probleeme ning ministri sõnul näitab see, et süsteem ise peab muutuma. Muu hulgas peaksid inimesed püüdma end rohkem ka ise aidata.
#000004
"Loogiline oleks see, et sellises mõõdukas konditsioonis peaks tegelikult perearst suutma ka olukorda hinnata ja võib-olla sellised lihtsamad abimeetodid pakkuma ise välja. Loomulikult kõige tähtsam on see, et inimesed saaksid võib-olla ka varem juba abi, et keegi tuttav tunneb ära ja ütleb, et siin on tõenduspõhine süsteem, alkohol maha, uni korda ja nii edasi. Need tegelikult ei ole mingeid väga supertrikid," rääkis Peterson "Vikerhommikus", kus oli teemaks kliiniliste psühholoogide lahkumine haiglatöölt.
#000005
"Eks arste on mitmel erialal puudu ja seetõttu meil ei ole ka lootust, et meil väga kiiresti näiteks see psühhiaatriateema laheneks, et me saaks terve kursuse näiteks äkki psühhiaatriteks koolitada," selgitas Peterson.
#000008
"Aga mida me saame teha, on see, et täna ju käivad meil palgaläbirääkimised valdkonnas ja kliinilised psühholoogid on laua taga. Läbirääkimiste käigus peaks kliiniliste psühholoogide hinnatase tõusma ja neid võiks hoida pigem selles süsteemis, mis on terviklik, kus perearstid võib-olla soovitavad ja liigutavad patsienti targasti."
#000009
Kuigi osa spetsialiste väidab, et asjatundjate nappuse tõttu on Eesti inimeste vaimne tervis katastroofi äärel, jäi Peterson selle väite suhtes mõnevõrra kahtlevaks. "Me ei tea ju tegelikult seda, kas ta on nüüd väga palju keerulisemaks läinud. Pisut ilmselt on, aga ma isegi ei ütleks, et pandeemiaga seoses. Pandeemia võib-olla katalüseeris seda situatsiooni. Meil on stressoreid väga- väga palju ühiskonnas, võiks alustada äkki sellest, et me neid stressoreid üritame tagasi tõmmata," arutles Peterson, tuues stressi maandamise võimaluseks mõistliku töönormi töökohal, head pere- ja kolleegisuhted.
#000010
Peterson möönis ka, et riik peaks üritama terapeutide, sageli isehakanute, keeruliseks muutunud maailmas korda luua, aga vajaks siin tugevat partnerit just psühholoogide endi poolt. Nii nagu kvaliteeti juhivad arstid ise oma erialaseltside kaudu, oleks ka psühholoogia valdkonnas vaja mõisted ja kriteeriumid paika panna, et oleks aru saada, kes millist nimetust võiks kasutada, rääkis tervise- ja tööminister.
#000012
"Tuleb ära sõeluda see hulk inimesi, kes üritavad abi anda ja öelda, et see on tõenduspõhine, vastab sellele standardile, teine vastab teisele. Siin on tööd teha küll ja seda tunnistavad psühholoogid ise ka."
#000013
Teisipäeval avaldatud riigikontrolli aastaaruandes juhib riigikontrolör Janar Holm tähelepanu, et vaimse tervise valdkonnas valitseb oluline personalipuudus, mis võib peagi oluliselt süveneda.
#000014
Võrdluseks, et 2019. aastal oli OECD andmetel psühhiaatrite arv 100 000 inimese kohta Norras 26, Soomes 24, Rootsis 23, Leedus 23 ja Lätis 16.
#000016
Annika Veimer: nõudlus tervishoiuteenuste järele ületab pakkumist
#000021
Operaator Heino Maripuu: kõige suurem tunnustus on näha sära pillimeeste silmades
#000025
Suri endine Pakistani president Musharraf
#000027
Anna-Liisa Blaubrük: meediapädevuse arendamine hoiab ajakirjandusvabadust
#000031
Tarmu Tammerk: valimiste kajastamisest ERR-is
#000033
Teadlase koduvisiit: Grete Arro usub, et targad lapsed kasvavad hinneteta
#000037
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000041
Otse kell 18: konkursi "Teadus 3 minutiga" finaal
#000047
Mehis Heinsaart üllatas Tammsaare preemia võit
#000053